Source: https://www.piestany.sk/transparentne/slobodny-pristup-k-informaciam-1/
Timestamp: 2020-07-04 05:25:01+00:00

Document:
Slobodný prístup k informáciám - Oficiálné stránky mesta Piešťany
Na základe zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej aj len „zákon“) a v spojitosti s ust. § 13 ods. 4 písm. b), c), e) zákona č. 369/1990 Zb. o obecnom zriadení v znení neskorších predpisov je Mesto Piešťany povinnou osobou a sprístupňuje informácie na základe podanej žiadosti.
Žiadateľom môže byť fyzická alebo právnická osoba, ktorá požiada o sprístupnenie informácie. Žiadosť je možné podať písomne na adresu Mesta Piešťany, Nám. SNP č.3, 921 45 Piešťany, osobne na podateľňu mestského úradu so sídlom na Nám. SNP č.3 Piešťany, ústne, faxom na tel. č. +421 (0)33 7765444, +421 (0)33 7764333, elektronickou poštou na adresu info@piestany.sk alebo týmoto kontaktným formulárom.
Zo žiadosti musí byť zrejmé (predpísané náležitosti žiadosti) :
• ktorej povinnej osobe je určená,
• kto ju podáva, a to – meno, priezvisko, názov alebo obchodné meno žiadateľa, jeho
• adresa pobytu alebo sídlo,
• ktorých informácií sa týka,
• aký spôsob sprístupnenia informácie žiadateľ navrhuje (korešpondenčne, telefonicky, emailom a pod.)
Informácie sa sprístupňujú bezplatne, s výnimkou úhrady vo výške, ktorá nesmie prekročiť výšku materiálnych nákladov spojených so zhotovením kópií, so zadovážením technických nosičov a s odoslaním informácie žiadateľovi.
Všetky ostatné náležitosti postupu vybavovania žiadosti o informáciu, ktoré nie sú uvedené na tejto stránke, sa riadia príslušnými ustanoveniami zákona č. 211/2000 Z. z. v znení neskorších predpisov.
Podané žiadosti o informácie sa vybavujú niektorým z postupov ustanovených zákonom: odkazom na zverejnenú informáciu, sprístupnením informácií úplným o čom urobí rozhodnutie zápisom v spise, proti ktorému nemožno podať opravný prostriedok alebo čiastočným a ak žiadosti nevyhovie hoci len sčasti, vydá o tom v zákonom stanovenej lehote písomné rozhodnutie, nesprístupnením informácií alebo postúpením žiadosti, ak mesto nemá požadované informácie k dispozícii a ak má vedomosť o tom, kde možno požadovanú informáciu získať, pričom postúpi žiadosť do piatich dní odo dňa doručenia žiadosti povinnej osobe, ktorá má požadované informácie k dispozícii, inak žiadosť odmietne rozhodnutím podľa § 18 zákona. Rozhodnutie nevydá v prípade, ak žiadosť bola odložená § 14 ods. 3 zákona. Ak povinná osoba v lehote na vybavenie žiadosti neposkytla informácie či nevydala rozhodnutie a ani informáciu nesprístupnila, predpokladá sa, že vydala rozhodnutie, ktorým odmietla poskytnúť informáciu. Za deň doručenia rozhodnutia sa v tomto prípade považuje tretí deň od uplynutia lehoty na vybavenie žiadosti.
Informácie sa sprístupňujú najmä ústne, nahliadnutím do spisu vrátane možnosti vyhotoviť si odpis alebo výpis, odkopírovaním informácií na technický nosič dát, sprístupnením kópií predlôh s požadovanými informáciami, telefonicky, faxom, poštou, elektronickou poštou. Ak informáciu nemožno sprístupniť spôsobom určeným žiadateľom, dohodne povinná osoba so žiadateľom iný spôsob sprístupnenia informácie.Informácie sa sprístupňujú najmä ústne, nahliadnutím do spisu vrátane možnosti vyhotoviť si odpis alebo výpis, odkopírovaním informácií na technický nosič dát, sprístupnením kópií predlôh s požadovanými informáciami, telefonicky, faxom, poštou, elektronickou poštou. Ak informáciu nemožno sprístupniť spôsobom určeným žiadateľom, dohodne povinná osoba so žiadateľom iný spôsob sprístupnenia informácie.
Za prístupnú formu sprístupnenia informácie žiadateľovi, ktorý je osobou nevidiacou alebo slabozrakou, sa podľa tohto zákona považuje informácia napísaná slepeckým (Braillovým) písmom alebo zväčšeným typom písma. Nevidiaca osoba je oprávnená požadovať sprístupnenie informácie prístupnou formou uvedenou. Pri podaní žiadosti predloží kópiu preukazu občana s ťažkým zdravotným postihnutím s červeným pásom, na ktorého zadnej strane je vyznačený druh zdravotného postihnutia "Nevidiaci - Blind".
Slabozraká osoba je oprávnená požadovať sprístupnenie informácie prístupnou formou. Pri podaní žiadosti predloží kópiu preukazu občana s ťažkým zdravotným postihnutím. Ak žiadateľ v žiadosti uvedie, že požaduje sprístupnenie informácie v prístupnej forme, povinná osoba je povinná sprístupniť informáciu v požadovanej prístupnej forme. Povinná osoba, ktorá nemá k dispozícii špeciálne zariadenia prispôsobené na písmo a tlač slepeckého písma, môže požiadať osobu, ktorá má takéto zariadenie k dispozícii, bezodkladne o vyhotovenie prekladu sprístupňovanej informácie. Ak ide o taký rozsah informácie, ktorý by presiahol primeraný rozsah v prístupnej forme, povinná osoba sprístupní požadovanú informáciu alebo jej časť iným vhodným spôsobom podľa § 16 ods. 1. Povinná osoba nie je oprávnená obmedzovať celkový rozsah sprístupňovanej informácie, na ktorú má žiadateľ právo zo zákona. Ak je žiadateľom osoba nepočujúca alebo nedoslýchavá v žiadosti uvedie, akým spôsobom požaduje sprístupnenie informácie. Žiadateľ, požadujúci sprístupnenie informácie prístupnou formou , a povinná osoba môžu dohodnúť aj iný spôsob sprístupnenia informácie.
Ak je žiadateľom občan Slovenskej republiky, ktorý je osobou patriacou k národnostnej menšine, a ktorý má právo používať jazyk národnostnej menšiny, obec pokiaľ je to možné, sprístupní informácie aj v jazyku národnostnej menšiny.
Žiadosť o sprístupnenie informácií povinná osoba vybaví bez zbytočného odkladu, najneskôr do ôsmich pracovných dní odo dňa podania žiadosti alebo odo dňa odstránenia nedostatkov žiadosti podľa § 14 ods. 2 a 3 zákona a do 15 pracovných dní, ak sa sprístupňuje informácia nevidiacej osobe v prístupnej forme podľa § 16 ods. 2 písm. a) zákona, ak tento zákon neustanovuje inak.
Zo závažných dôvodov môže povinná osoba predĺžiť lehotu, najviac však o osem pracovných dní a o 15 pracovných dní, ak sa sprístupňuje informácia nevidiacej osobe v prístupnej forme podľa § 16 ods. 2 písm. a) zákona.
- vyhľadávanie a zber požadovaných informácií na inom mieste, ako je sídlo povinnej osoby vybavujúcej žiadosť,
- preukázateľné technické problémy spojené s vyhľadávaním a sprístupňovaním informácie, o ktorých možno predpokladať, že ich možno odstrániť v rámci predĺženej lehoty.
Predĺženie lehoty povinná osoba oznámi žiadateľovi bezodkladne, najneskôr pred uplynutím lehoty. V oznámení uvedie dôvody, ktoré viedli k predĺženiu lehoty.
Proti rozhodnutiu povinnej osoby o odmietnutí požadovanej informácie možno podať odvolanie v lehote 15 dní od doručenia rozhodnutia alebo márneho uplynutia lehoty na rozhodnutie o žiadosti podľa § 17 zákona. Odvolanie sa podáva povinnej osobe, ktorá rozhodnutie vydala alebo mala vydať. O odvolaní proti rozhodnutiu povinnej osoby rozhoduje nadriadený povinnej osoby, ktorá vo veci rozhodla alebo mala rozhodnúť. Ak ide o rozhodnutie mesta, o odvolaní rozhoduje primátor. Proti rozhodnutiu ústredného orgánu štátnej správy možno podať rozklad, o ktorom rozhoduje vedúci ústredného orgánu štátnej správy. Odvolací orgán rozhodne o odvolaní do 15 dní od doručenia odvolania povinnou osobou. Ak odvolací orgán v tejto lehote nerozhodne, predpokladá sa, že vydal rozhodnutie, ktorým odvolanie zamietol a napadnuté rozhodnutie potvrdil; za deň doručenia tohto rozhodnutia sa považuje druhý deň po uplynutí lehoty na vydanie rozhodnutia.
Kontaktný formulár slúži k zaslaniu Vašej pripomienky či žiadosti.
Kontaktná adresa*: Ulica:
Kontaktný telefón*:
Kontaktný e-mail*:
Predmet obsahu:
Obsah dopisu, či žiadosti:
Poslať kópiu e-mailu na vyššie uvedenú e-mailovú adresu
Z dôvodu zamedzenia automatického vyplňovania formulárov spamermi a robotmi odpovedajte, prosím, na nasledujúcu kontrolnú otázku: Na koľkých kolesách jazdí bežné auto Odpoveď na kontrolnú otázku
1)*Postačuje vyplniť len jeden z uvedených kontaktov

References: § 13
 § 18
 § 14
 § 16
 § 14
 § 16
 § 16
 § 17